Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11710

1. FEJEZET. A TÍPUSALKALMASSÁG BIZONYITÁSA 1.1. Alkalmazhatóság Ezen fejezet Szabványait minden olyan légijármű típusra alkalmazni kell, amelyre minősítési kérelmet nyújtottak be a Szerződő Államhoz 1960. június 13.-án, vagy azt követően, kivéve, hogy ezen fejezet 1.4 pontjának előírásait csak arra a légijármű típusra kell alkalmazni, amelyre a Típusalkalmassági Bizonyítvány iránti kérelmet már benyújtották a Tervező Államhoz 2004. március 2.-án, vagy ezt követően. Megjegyzés.- Ha a légijárművet szériagyártásba kívánják venni, a tipusalkalmassági bizonyítvány iránti kérelmet rendszerint a légijármű gyártója nyújtja be. 1.2. A megfelelő légialkalmassági követelmények tervezési szempontjai 1.2.1. A megfelelő légialkalmassági követelmények tervezési szempontjainak, – melyeket a Szerződő Állam a légijármű osztályára vonatkozólag a típusalkalmassági bizonyítvány kiállításában, vagy a típusalkalmassági bizonyítványban történő bármilyen változtatáskor felhasznál, – olyanoknak kell lenniük, hogy azok egyezzenek ezen Annex II. Részében foglalt Szabványokkal, és, ahol lehetséges, ezen Annex IIIA, IIIB és IV. fejezeteinek Szabványaival is. 1.2.2. A tervezésnek nem lehetnek olyan jellemzői, vagy sajátosságai, melyek a biztonság rovására mennének a várható üzemeltetési feltételek között. 1.2.3. Ha egy speciális légijármű tervezési sajátosságai eltérnek a megfelelő légialkalmassági követelmények tervezési szempontjaitól, vagy a IIIA, a IIIB vagy a IV. fejezet Szabványai nem alkalmazhatóak, a Szerződő Államnak olyan adekvát követelményeket kell alkalmazni, melyek legalább azonos biztonsági szintet nyújtanak. 2007/70/II. szám 1.2.4. .Ha egy speciális légijármű tervezési sajátosságai eltérnek a megfelelő légialkalmassági követelmények tervezési szempontjaitól, vagy a IIIA, a IIIB vagy a IV. fejezet Szabványai nem kielégítők, további technikai követelményeket kell a Szerződő Államnak tekintetbe venni ahhoz, hogy legalább az azonos biztonsági szint elérhető legyen. Megjegyzés.- Az ICAO kiadta a Légialkalmassági Kézikönyvet (DOC9760), mely tartalmazza a tájékoztató anyagot. 1.3. Igazolás a megfelelő légialkalmassági követelmények tervezési szempontjainak teljesítéséről. 1.3.1. Kell lennie egy jóváhagyott tervnek, mely tartalmazza mindazon rajzokat, specifikációkat, jegyzőkönyveket és bizonyítéki anyagokat, melyek szükségesek a légijármű tervezésének pontos megismertetéséhez és annak bizonyításához, hogy a megfelelő légialkalmassági követelmények tervezési szempontjaival egyeznek. Megjegyzés.- A tervezés jóváhagyását néhány Államban megkönnyítik azáltal, hogy a tervező szervezetet hagyják jóvá. 1.3.2. A légijárművet olyan mértékű felülvizsgálatoknak, földi és légi ellenőrzéseknek kell alávetni, melyeket az Állam szükségesnek tart annak bizonyítására, hogy a megfelelő légialkalmassági követelmények tervezési szempontjainak a légijármű megfelel. 1.3.3. Azon felül, hogy megállapítják egy légijárműről, hogy a vonatkozó légialkalmassági követelmények tervezési szempontjait kielégíti, a Szerződő Államnak további, általa szükségesnek tartott lépéseket is meg kell tennie annak biztosítására, hogy a tervezés jóváhagyását mindaddig visszatartsák, amíg a légijárműről feltételezhető, vagy gyanítható, hogy vannak veszélyes tulajdonságai, melyek nem kifejezetten felelnek meg a követelményeknek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes